ગુજરાત વિધાનસભામાં અગત્યના બિલના કામો અટક્યા છે સત્ર પૂર્ણ થવાને એક દિવસ બાકી છે ત્યારે કોંગ્રેસ પ્રશ્નોત્તરી કાળ પહેલા ભાજપને સામે ભષ્ટ્ટાચાર અને પાટીદારોના મુદ્દે ઘેરી હતી. કોંગ્રેસના સભ્યો જય સરદાર જય પાટીદારના સૂત્રો બોલતા હતા અને માથા ઉપર પણ જય પાટીદારન ટોપી પહેરી હતી. આથી અધ્યક્ષે તેમને ટોપી ઉતારવાની વારંવાર વિનંતી કરી હતી જોકે અધ્યક્ષના આદેશને ન ગણકારતા અધ્યક્ષે કોંગ્રેસના તમામ સભ્યોને આજે સાંજ સુધી સસ્પેન્ડ કર્યા છે કોંગ્રેસનો આરોપ હતો કે આનંદીબહેનની દીકરીને બચાવવા જમીનના મુદ્દાની ચર્ચા કરવામાં જ નથી આવી તેમજ અંતિમ દિવસે આજે કેગનો અહેવાર રજૂ થવાનો છે જેમાં કોંગ્રેસના સભ્યોની ગેરહાજરીને કારણે સત્ર પૂર્ણ થતા આ મુદ્દે ચર્ચા થઈ શકશે નહીં.